নির্বাচনী প্রচারে আগেই টুটু গোষ্ঠীর হয়ে প্রচারে দেখা গিয়েছিল ব্যারেটো, সৌরভ গঙ্গোপাধ্যায়কে। এবার প্রসেনজিৎ চট্টোপাধ্যায়কে প্রচারে সামিল করে শেষ লগ্নে বড়সড় চমক দিল তাঁরা। রবিবার স্টার থিয়েটারে প্রচার-পর্ব ছিল টুটু গোষ্ঠীর। সেখানেই হঠাৎ হাজির বুম্বাদা।

এই বিষয়ে অন্যান্য খবর

মোহন-অপেরায় নয়া চমক! বন্ধুত্বের লড়াইয়ে সরে দাঁড়ালেন অঞ্জন


স্টার থিয়েটার থেকেই নিজের অভিনয় জীবন শুরু করেছিলেন তিনি। স্বাভাবিক সেখানে এসে নস্ট্যালজিয়ায় ভুগতে শুরু করেন প্রসেনজিৎ। মোহনবাগানের প্রসঙ্গ উঠতে তিনি জানিয়ে দেন, তাঁর পিতা বিশ্বজিৎ চট্টোপাধ্যায়, প্রখ্যাত সুরকার এসডি বর্মন মাঠে এসে খেলা দেখতেন।
আদ্যন্ত মোহনবাগানি প্রসেনজিৎ টুটু বসুর সমর্থনে বলেছেন, প্রত্যেক পরিবারেই বিভিন্ন সমস্যা রয়েছে। টলিউডেও এমন সমস্যা বিরাজমান। মোহনবাগানেও একাধিক সমস্যা রয়েছে। ক্লাবের সদস্য-সমর্থকরা নির্বাচনে যোগ্য প্রার্থীকেই বেছে নেবেন বলে আশা প্রকাশ করেছেন সুপারস্টার।
নির্বাচনে মনোনয়ন প্রত্যাহারের দিনেই সচিব পদের লড়াই থেকে সরে দাঁড়িয়েছেন অঞ্জন মিত্র। তবে বাকি প্যানেলগুলির লড়াই হবে। চূড়ান্ত নির্বাচনের আগে টুটু গোষ্ঠী যে ফের একবার অ্যাডভান্টেজ পেল, তা নিয়ে সন্দেহ নেই।